শিবপুরি নাগার্জুন জাতীয় উদ্যান
শিবপুরি নাগার্জুন জাতীয় উদ্যান হলো নেপালের নবম জাতীয় উদ্যান এবং এটি ২০০২ সালে প্রতিষ্ঠিত। এটি দেশের কাঠমান্ডু উপত্যকার উত্তর প্রান্তের মধ্য পাহাড়ের উপর অবস্থিত এবং ২,৭৩২ মি (৮,৯৬৩ ফু) উচ্চতার শিবপুরি শৃঙ্গের উপর ভিত্তি করে এর নামকরণ করা হয়েছে। ২৩টি পল্লী উন্নয়ন সমিতি সংযুক্ত করে, এটি কাঠমান্ডু, নুয়াকোট এবং সিন্ধুপালচোক জেলায় ১৫৯ কিমি২ (৬১ মা২)-এর একটি অঞ্চল জুড়ে বিস্তৃত। এটির পশ্চিম দিকে, সংরক্ষিত অঞ্চলটি ধাদিঙ জেলা পর্যন্ত প্রসারিত।